Diari Oficial de la Generalitat Valenciana


Sumari del DOGV 4210, del 14-03-2002 (2002/2563)

Informació pública de l'alternativa tècnica de programa, conforme al document d'homologació i pla parcial del sector Masía de Baló per a executar l'actuació integrada de la unitat d'execució número 3.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4210

Data del DOGV
:   14-03-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/2563


Organisme emissor
:   Agrupació d'Interés Urbanístic Pla de Quart

Tipus de document
:   Anunci

Informació pública de l'alternativa tècnica de programa, conforme al document d'homologació i pla parcial del sector Masía de Baló per a executar l'actuació integrada de la unitat d'execució número 3. [2002/M2563]
  
L'Agrupació d'Interés Urbanístic Pla de Quart, amb domicili a Cheste (València), carrer del Doctor Zamenhoff, 7, mitjançant aquest edicte posa en coneixement de tots els possibles interessats o afectats:
  
Primer. Que l'Agrupació d'Interés Urbanístic Pla de Quart de Riba-Roja de Túria ha formulat una alternativa tècnica de programa, conforme al document d'homologació i pla parcial del sector Masía de Baló per a executar l'actuació integrada l'àmbit territorial de la qual és la unitat d'execució número 3 delimitada en l'indicat pla parcial i document d'homologació. Els límits del territori ordenat pels dits instruments urbanístics són, al nord limita amb la carretera de Cheste; al sud, amb la A-3; a l'est, amb el sector Bassa; i a l'oest, amb camí. El dit territori es divideix en tres unitats d'execució.
  
Segon. L'objecte del programa és urbanitzar la tercera de les tres unitats d'execució en què es divideix el sector, integrant-la en les xarxes d'infraestructures generals existents i fent possible la seua integració amb el sector confrontant Bassa de Riba-Roja de Túria.
  
Tercer. L'alternativa tècnica integrada pel projecte d'urbanització es va depositar en l'Ajuntament de Riba-Roja de Túria, el dia 7 de març de 2002. Així mateix, aquesta documentació s'ha protocol·litzat en igual data en la Notaria del senyor Francisco Moret Martínez situada a Benaguasil (València), carrer del Castell, número 4.
  
Quart. En el termini de 20 dies comptats des de la publicació d'aquest anunci en el Diari Oficial de la Generalitat Valenciana qualsevol persona podrà comparéixer en la notaria esmentada, en horari d'oficina, per a obtindre còpia de l'acta de protocol·lització del document esmentat o sol·licitar l'exhibició d'aquesta.
  
Així mateix, es fa constar la possibilitat de consultar en l'Ajuntament de Riba-Roja de Túria les actuacions derivades de la documentació depositada en aquest i de presentar-hi tant al·legacions com alternatives tècniques que pretenguen competir amb l'ara exposada al públic, així com proposicions juridicoeconòmiques per a executar qualsevol de les alternatives. Les proposicions juridicoeconòmiques es presentaran durant els cinc dies següents al venciment del termini de 20 dies indicat al principi.
  
Cinqué. Així mateix, i per tal d'obtindre l'adjudicació en règim d'adjudicació preferent, de conformitat amb l'article 50 de la Llei Reguladora de l'Activitat Urbanística, els estatuts i els acords socials de l'Agrupació d'Interés Urbanístic Pla de Quart de Riba-Roja de Túria s'exposen al públic junt a l'alternativa tècnica.
  
Sisé. Aquest anunci, a més de donar compliment al que disposa l'article 48.1.c) de la Llei Reguladora de l'Activitat Urbanística, serveix d'avís al titular de la parcel·la 35, polígon 23 de Riba-Roja de Túria que és desconegut segons dades del Centre de Gestió Cadastral.